Kõneleksin teile seoses möödunud jõuluajaga ühest loost: kuskil koolis tehti jõulunäidendit ja lapsed valisid õhinal endale rolle. Keegi hüüdis -mina olen Maarja! Keegi teine hõikas - mina olen üks karjastest! Ja nii said kõik endale mingi osa selles loos. Äkki tõstis üks tüdruk aga käe ja  ütles: mina olen arst, mina olen günekoloog! Kuigi paljude arvates sellist tegelast jõululoos ei olnud, ometi jäi see tüdruk endale kindlaks ja tal lubati siis ka jõululoos arst olla. Kooliaulas toimus näidendi esitus. Kui tegevus jõudis nii kaugele, et Jeesus oli siia maailma sündinud, võttis Joosepi osa täitnud poiss Jeesust tähistava nuku enda kätele ja andis selle siis arsti mängivale tüdrukule veidi noriva küsimusega - noh, kes see siis on? See arsti mängiv tüdruk võttis nuku - jeesuslapse - oma kätele,  vaatas tükk aega teda ja tõstis siis selle kõrgele ning lausus - SEE ON JUMAL! Tal oli õigus!